《送菊涯翁》
明代·何孟春

山径曾陪九日游，数枝还为一尊留。
买从远市聊供节，栽向名园合擅秋。
渐老有人怜客瘦，乍寒无客替蜂愁。
多情不用防吹帽，短发犹禁插满头。

作者简介：何孟春（1474-1536）字子元，湖广郴州人，李东阳弟子，学问广博。弘治六年（1493）进士，历官至云南巡抚，礼部侍郎。谥文简，著有《何文简疏议》《何燕泉诗集》《馀冬诗话》《孔子家语注》等。